כביש 471

גשר [[מחלף אונו]]
כביש 471 (המוכר גם ככביש מכבית) הוא כביש רוחב (ממערב למזרח) המקשר בין כביש 4, כביש 6 וכביש 444, ועובר דרך פתח תקווה, קריית אונו וגבעת שמואל. הכביש מהווה את גבולו הצפוני של אזור בקעת אונו. בינואר 2013 הוכרז קטע הכביש ממחלף בר-אילן עד מחלף נחשונים ככביש מהיר ומהירות הנסיעה המרבית המותרת בו היא 110 קילומטר לשעה.

== היסטוריה ==
מסמכי התכנון הכילו תשריטים המציגים כביש מהיר בתוואי מקורב לכביש 471 כבר בתחילת שנות ה-70 של המאה ה-20. הכביש תוכנן להוביל ליישוב עירוני בשם "מכבית" שתוכנן כבר בשנות ה-60 להיבנות בשטחים הפתוחים באזור מדרום-מזרח לאלעד, ולידו הוצע גם גן לאומי בשם "נוף מכבית". גם תוכנית מתאר ארצית לדרכים (תמ"א 3) מ-1976 כללה את תוואי הכביש, אך חלפו שנים רבות עד שהחלו העבודות לבנייתו. עבודות התכנון של כביש 6 בשנות ה-90 ובנייתו החל מ-1999 חייבו את המדינה לזרז את בנייתו של הכביש כדי לתמוך בהקמת מחלף נחשונים. חלקו המזרחי של הכביש, באזור נחשונים, נחנך בשנת 2003 בסמוך למועד חנוכת הקטע הראשון בכביש 6.

במשך שנים התעכב המשך פיתוח הכביש בגין מחלוקת בין משרד הפנים לבין תושבי גת רימון ההיסטורית, שתושביה לא הסכימו להסדר הפינוי שהוצע להם על מנת לאפשר את חיבור חלקי הכביש. ביוני 2006, החליט שר הפנים רוני בר-און על בניית מעקף שיחבר את חלקי הכביש מצפון לבתי גת-רימון, והכביש נפתח ב-16 באוקטובר 2007. הכביש המשיך לעורר התנגדויות מצד עיריית קריית אונו ועקב כך הקישור לפתח תקווה במחלף אונו נותר סגור זמן רב אך לבסוף נפתח לתנועה ב-1 במאי 2008.

בחודש יולי 2010 הוסר צו מניעה שעיכב את המשך פיתוח הכביש מצומת גת רימון עד לצומת שעריה, והוחל בביצוע עבודות הכנה לבניית מחלפים בצמתים אלו, על מנת לאפשר נסיעה רציפה ללא רמזורים לאורך הכביש. כמו כן הסתיים פינוי הבתים האחרונים בגת רימון שמנעו את בניית המחלף (שהחל עוד ב-2003). במהלך שנת 2011 נמשכה עבודת השדרוג למחלפים של הצמתים שערייה וגת רימון, והתבצעו עבודות להרחבת קטע כביש זה. באפריל 2012 נחנך מחלף גת רימון. השלמת הכביש הסתיימה בינואר 2013, והוא הוכרז כדרך מהירה.

כביש 471 מהווה עורק תחבורה ציבורית משמעותי, הן כנתיב הרוחב בין היישובים ממזרח לבין גוש דן שבמערב והן כחולייה המקשרת בין כביש 6 לבין גוש דן. לפי נתוני "מוביט", בשעות השיא עוברים במקטע המרכזי של הכביש (בין מחלף נחשונים לבין מחלף בר-אילן) כ-25 אוטובוסים לכל כיוון. לכן, כחלק ממדיניות משרד התחבורה לתעדף תחבורת המונים הוחלט להקים בכביש נתיב תחבורה ציבורית. באוקטובר 2019, החלה הקמת מקטע של הנתיב בין מחלף גת רימון לבין צומת בר-אילן באורך 3.8 ק"מ – והוא נפתח לנסיעה כשנה לאחר מכן. במאי 2021, החלה הקמת המקטע בין מחלף עמישב לבין צומת מגדל אפק לכיוון מזרח. כשנה לאחר מכן, הנתיב נפתח לנסיעה. ביולי 2023, החלו העבודות להקמת נתיב מלא בכל תוואי הכביש הן לכיוון מזרח והן לכיוון מערב, והן עתידות להסתיים בשלהי 2025. כל תוספות נתיבי התחבורה הציבורית לא נעשו באמצעות צביעת נתיב קיים, אלא באמצעות הרחבה חדשה של הכביש.

== מסלול הכביש ==
הכביש מתחיל במחלף בר-אילן דרומית לאוניברסיטת בר-אילן וממשיך, דרך מנהרה, מצפון לקריית אונו. משם הוא ממשיך בין פתח תקווה למושב גת רימון וחוצה את כביש 40 בסמוך למושב נחלים. בהמשך הוא חוצה את כביש 6 ומסתיים בצומת מגדל אפק סמוך לקיבוץ נחשונים.

{| class="wikitable" border=1 cellpadding=1
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" | כביש 471 ממערב למזרח
|-
| align="center" | 0
| align="center" | מחלף בר-אילן
| align="center" align="center" | רמת גן
| align="center" |
|-
| align="center" | 1
| align="center" | צומת בר-אילן וגשר הרצל\ז'בוטינסקי
| align="center" align="center" | קריית אונו/גבעת שמואל
| align="center" | רחוב יגאל אלון, דרך קרן היסודרחוב הרצל, רחוב ז'בוטינסקי, 
|-
| align="center" | 2
| align="center" | מחלף אונו
| align="center" align="center" | קריית אונו/פתח תקווה
| align="center" כביש 4622
|-
| align="center" | 4.5
| align="center" | מחלף גת רימון
| align="center" align="center" | פתח תקווה
| align="center" | רחוב זרובבל
|-
| align="center" | 6.5
| align="center" | מחלף פתח תקווה דרום
| align="center" align="center" | פתח תקווה
| align="center" |
|-
| align="center" | 7.5
| align="center" | מחלף עמישב
| align="center" align="center" | פתח תקווה
| align="center" | כניסה אל שכונת הדר גנים
|-
| align="center" | 9.5
| align="center" | מחלף נחשונים
| align="center" align="center" | נחשונים
| align="center" |
|-
| align="center" | 10
| align="center" | צומת מגדל אפק
| align="center" align="center" | נחשונים
| align="center" |
|}

==קישורים חיצוניים==

==הערות שוליים==

*
קטגוריה:ישראל: כבישים
קטגוריה:קריית אונו: תחבורה
קטגוריה:גבעת שמואל: תחבורה
קטגוריה:רמת גן: תחבורה
קטגוריה:פתח תקווה: רחובות